Ankara iku kutha krajan Turki wiwit taun 1923, nggantèkaké Konstantinopel utawa Istanbul. Kutha iki uga dadi kutha krajan Provinsi Ankara. Sadurungé, Ankara ditepungi kanthi jeneng Angora utawa Engürü; ing mangsa Romawi ditepungi minangka Ancyra; lan ing mangsa Hellenistik minangka Áŋkyra.

Kutha gedhé dhéwé nomer loro ing Turki iki kang ndunungi 4.455.453 jiwa (2007) lan wigati banget dideleng saka sisih ékonomi lan indhustri. Minangka punjer papréntahan Turki, ing Ankara mapan kabèh kedutaan gedhé nagara-nagara liya. Kutha iki panggonané ing laladan paling garing ing Turki lan dikupengi laladan stepa kanthi manéka situs arkéologi saka mangsa Ottoman, Byzantium, lan Romawi.

Transportasi 
Papan Anggegana utama Ankara ya iku Papan Anggegana Internasional Esenboga kang ana ing sisih lor kutha. Terminal Bus Ankara (basa Turki: Ankara Şehirlerarası Terminal İşletmesi) iku pérangan wigati saka jaringan bus ing Ankara lan stasiun sepur Ankara Garı iku ngubungaké antarané pérangan kulon lan wétan Turki.

Ing Ankara ana rong lurung sepur ngisor lemah lan telung lurung manèh sajeroning tahap konstruksi.

Pranala njaba 

 Info ing situs Kamentrian Budaya lan Pariwisata

Cathetan suku 

Kutha krajan
Kutha ing Turki
Kutha krajan ing Éropah